
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενότητας XXI και 

τμημάτων των πολεοδομικών ενοτήτων XIX και XX της κοινότη¬ 
τας Ανατολής (ν. Ιωαννίνων) και τροποποίηση του ρυμοτομικού 

σχεδίου στα όρια σύνδεσης της ίδιας κοινότητας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2 και 4) και 11 (παρ. 5). 

2. Τις διατάξεις του Ν.Δ/τος της 17^.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3 και 70. 

3. Τις διατάξεις του Ν. 1577/1985 «Γενικός Οικοδομικός Κανόνι-. 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 όπως 
τροποποιήθηκαν με τις διατάξεις του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α) και του άρθρου 1 του Ν. 1772/1988 
«Τροποποίηση διατάξεων του Ν. 1577/1985 Γ.Ο.Κ.» και άλλες σχετι¬ 
κές διατάξεις» (ΦΕΚ 91/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’ αριθ. 71877/3169/29.10.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου (Γ.Π.Σ.) της πόλης των Ιωαννίνων και των κοι¬ 
νοτήτων Ανατολής Κατσικά των οικισμών Βελισσαρίου, Πεντέλης, Τσι- 
φλικόπουλου, κοινότητας Σταυρακίου και του οικισμού Εξοχής κοινότη¬ 
τας Περάματος» (ΦΕΚ 58/Δ/87). 

6. Την υπ’ αριθ. 61599/3522/18.7.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων και 
Υφυπουργού Γεωργίας «Τροποποίηση της υπ’ αριθ. 71877/3169/ 
29.10.1986 απόφασης του Υπουργού Περιβάλλοντος, Χωροταξίας και 
Δημοσίων Έργων «Έγκριση γενικού πολεοδομικού σχεδίου (Γ.Π,Σ.) 
της πόλης των Ιωαννίνων και των κοινοτήτων Ανατολής, Κατσικά των 
οικισμών Βελισσαρίου, Πεντέλης, Τσιφλικόπουλου, κοινότητας Σταυρα¬ 
κίου και του οικισμού Εξοχής κοινότητας Περάματος». 

7. Τις διατάξεις του Ν. 1685/1987 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κλπ.» (ΦΕΚ 27/Α) και ειδικότερα ταφάρθρο 4 πα- 
ράγρ. 2 και την σε εκτέλεση αυτής υπ’ αριθ. 19523/833/3.3.1988 
απόφαση του Αναπληρωτή Υπουργού Περιβάλλοντος, Χωροταξίας και 
Δημοσίων Έργων «Παράταση προθεσμίας έγκρισης γενικού πολεοδομι- 
κού σχεδίου» (ΦΕΚ 208/Α). 

8. Την υπ’ αριθ. 64371/3703/15.9.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 


«Χαρακτηρισμός ως πυκνοδομημένων τμημάτων των πολεοδομικών 
ενοτήτων XIX, XX, XXI της κοινότητας Ανατολής (Ν. Ιωαννί¬ 
νων). 

9. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

10. Την υπ’ αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

11. Τις υπ’ αριθ. 89«/87 και 108/87 γνωμοδοτήσεις του κοινοτι¬ 
κού συμβουλίου Ανατολής. 

12. Την υπ’ αριθ. 27.4.1988 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Νομού Ιωαννίνων. 

13. Την υπ’ αριθ. 744/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται α) το πολεοδομικό σχέδιο της πολεοδομικής ενότητας 
XXI και τμημάτων των πολεοδομικών ενοτήτων XIX, XX της κοινότη¬ 
τας Ανατολής (Ν. Ιωαννίνων) με τον καθορισμό οικοδομήσιμων χώρων, 
οδών, πεζοδρόμων, πεζοδρόμων - ποδηλατοδρόμων, χώρων πρασίνου, 
κοινοχρήστων χώρων, χώρων πλατείας, νηπιαγωγείου, δημοτικού 
σχολείου, χώρων στάθμευσης αυτοκινήτων, παιδικής χαράς, παιδικού 
σταθμού, χώρου πάρκου, γυμνασίου - λυκείου, κέντρου υγείας, δημοτι¬ 
κού - νηπιαγωγείου, αθλητικών εγκαταστάσεων, β) η τροποποίηση του 
εγκεκριμένου ρυμοτομικού σχεδίου στα όρια σύνδεσης με τον καθορισμό 
οικοδομικών γραμμών, την επιβολή προκηπίου και τη δημιουργία πε¬ 
ζοδρόμων όπως οι ρυθμίσεις αυτές φαίνονται στα δώδεκα (12) σχετικά 
πρωτότυπα διαγράμματα που θεωρήθηκαν από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 79760/1988 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της ανωτέρω περιοχής της οποίας το πολεοδομικό σχέδιο 
εγκρίνεται με το άρθρο 1 παράγρ. α του παρόντος. 

Άρθρο 3. 

Καθορίζεται ζώνη ειδικών κινήτρων όπως φαίνεται περικλειόμενη με 
την ένδειξη ΖΕΚ στα ίδια διαγράματα. 

Άρθρο 4. 

1. Στους οικοδομήσιμους χώρους της περιοχής επιτρέπεται η χρήση 
αμιγούς κατοικίας όπως προσδιορίζεται από το άρθρο 4 του Π. Δ/τος 
81/1980 (ΦΕΚ 27/Α). 

2. Εντός της ζώνης ειδικών κινήτρων επιτρέπεται η χρηση γενικής 
κατοικίας όπως προσδιορίζεται από το άρθρο 5 τοο παραπάνω Π. Δ/ 
τος. 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) και έξι (6) μέτρων όπως φαίνεται στα ανω¬ 
τέρω διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί, όροι 
και περιορισμοί δόμησης καθορίζονται κατά τομείς Α, Β, Γ και Δ όπως 
φαίνεται στα ίδια διαγράμματα ως εξής: 

Τομέας Α 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: δώδεκα (12) μέτρα. 

— Ελάχιστο εμβαδόν: διακόσια πενήντα (250) τ.μ. 
β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με τδ άρθρο 8 του Ν. 1337/1983 εφόσον έχουν: 

— Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

5. Συντελεστής δόμησης: έξι δέκατα (0,6). Για οικόπεδα εμβαδού μι¬ 
κρότερου των 250 τ.μ. ο συντελεστής δόμησης ορίζεται σε οκτώ δέκατα 
(0,8) εφόσον η συνολική επιφάνεια ορόφων δεν υπερβαίνει τα 150 τ.μ. 

6. Μέγιστο επιτρεπόμενο ύψος των κτιρίων επτάμισυ (7,5) μέτρα. 

7. Επιβάλλεται η κατασκευή στέγης μεγίστου ύψους 2,70 και με 
κλίση μέχρι 50%. . 

Τομέας Β 

1. Ελάχιστο πρόσωπο: δεκαέξι (16) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγούμενης παραγράφου .θεωρούνται άρ¬ 
τια και οικοδομήσιμα α) τα οικόπεδα τα οποία κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: δεκατέσσερα (14) μέτρα. 

— Ελάχιστο εμβαδόν: τριακόσια πενήντα (350) τ.μ. 
β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν: 

- Ελάχιστο πρόσωπο: δέκα (10) μέτρα. 

— Ελάχιστο εμβαδόν: διακόσια πενήντα (250) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη πε¬ 
νήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

5. Συντελεστής δόμησης: έξι δέκατα (0,6). 

6. Μέγιστο επιτρεπόμενο.ύψος των κτιρίων επτάμισυ (7,5) μέτρα. 

7. Επιβάλλεται η κατασκευή στέγης μεγίστου ύψους 2,70 και με 
κλίση μέχρι 50%. 

Τομέας Γ 

1. Ελάχιστο πρόσωπο: δεκαπέντε (15) μέτρα. 


Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: διακόσια πενήντα (250) τ.μ. 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν. 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη πε¬ 
νήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

5. Συντελεστής δόμησης: επτά δέκατα (0,7). 

Για οικόπεδα εμβαδού μικρότερου των 250 τ.μ. ο συντελεστής δόμη¬ 
σης ορίζεται σε οκτώ δέκα (0,8) εφόσον η συνολική επιφάνεια ορόφων 
δεν υπερβαίνει τα 175 μ2. 

6. Μέγιστο επιτρεπόμενο ύψος των κτιρίων επτάμισυ (7,5) μέτρα. 

7. Επιβάλλεται η κατασκευή στέγης μεγίστου ύψους 2,70 και με 
κλίση μέχρι 50%. 

Τομέας Δ 

1. Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία κατά τη δημοσίευση του 
παρόντος διατάγματος έχουν: 

— Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: διακόσια (200) τ.μ. 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν. 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

■ 3. Επιπλέον των προϋποθέσεων των προηγουμένων παραγράφων 1 

και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη πε¬ 
νήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων επτάμισυ (7,5) μέτρα. 

7. Επιβάλλεται η κατασκευή στέγης μεγίστου ύψους 2,70 και με 
κλίση μέχρι 50%. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
. διατάγματος. 

Αθήνα, 19 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

